**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE ČEPIN ZA 2025. GODINU**

1. **UVODNE NAPOMENE**

Zakonom o proračunu („Narodne novine“ br. 144/21) i Pravilnikom o polugodišnjem i godišnjem izvještaju o izvršenju Proračuna („Narodne novine“ br. 85/23) te Pravilnikom o izmjenama i dopunama Pravilnika o proračunskom računovodstvu i Računskom planu („Narodne novine“ br. 154/24.) propisana je obveza sastavljanja i podnošenja polugodišnjeg izvještaja o izvršenju proračuna predstavničkom tijelu na donošenje do 30. rujna tekuće proračunske godine.

Zakonom o proračunu i Pravilnikom o polugodišnjem i godišnjem izvještaju o izvršenju proračuna („Narodne novine“ br. 85/23 članak 4. propisan je sadržaj polugodišnjeg Izvještaja o izvršenju proračuna. Polugodišnji izvještaj o izvršenju proračuna sadrži: opći dio, posebni dio, obrazloženje i posebne izvještaje.

**1. Opći dio polugodišnjeg izvještaja o izvršenju proračuna sadrži:**

1. Sažetak Računa prihoda i rashoda i račun financiranja
2. Račun prihoda i rashoda i
3. Račun financiranja

**2. Posebni dio polugodišnjeg izvještaja o izvršenju proračuna sadrži:**

1. Izvještaj po organizacijskoj klasifikaciji
2. Izvještaj po programskoj klasifikaciji

**3. Obrazloženje polugodišnjeg izvještaja o izvršenju proračuna sadrži:**

a) Obrazloženje općeg dijela izvještaja o izvršenju proračuna

**4. Posebni izvještaji u polugodišnjem izvještaju o izvršenju proračuna:**

1. Izvještaj o korištenju proračunske zalihe
2. Izvještaj o zaduživanju na domaćem i stranom tržištu novca i kapitala i
3. Izvještaj o danim jamstvima i plaćanjima po protestiranim jamstvima

U skladu s ovom zakonskom obvezom sastavljen je Polugodišnji izvještaj o izvršenju Proračuna Općine Čepin za 2025. godinu.

**Financiranje javnih rashoda izvršeno je na osnovi slijedećih financijsko planskih dokumenata :**

* Proračun Općine Čepin za 2025. godinu (Službeni glasnik Općine Čepin broj 25/2024),
* Odluka o izvršavanju proračuna Općine Čepin za 2025. godinu (Službeni glasnik Općine Čepin broj 25/2024),

1. **OBRAZLOŽENJE OPĆEG DIJELA IZVJEŠTAJ O IZVRŠENJU PRORAČUNA**

**1. OBRAZLOŽENJE OSTVARENIH PRIHODA I PRIMITAKA, RASHODA I IZDATAKA**

Ukupni prihodi/primici proračuna ostvareni su u visini 4.803.316,22 eura odnosno 25,37 % od plana.

Ukupni rashodi/izdaci iznose 5.856.261,38 eura, odnosno 30,72 % od plana.

**1.1. PRIHODI I PRIMICI**

Ukupni prihodi i primici ostvareni u promatranom razdoblju iznosili su 4.803.316,22 eura, odnosno 25,37 % planiranih prihoda i primitaka u 2025. godini.

**Prihodi Općine Čepin u prvom polugodištu 2025. godine su:**

* 1. PRIHODI POSLOVANJA,

1. PRIHODI OD PRODAJE NEFINANCIJSKE IMOVINE.

1.1.1. ***PRIHODI POSLOVANJA*** ostvareni su u iznosu od 3.664.885,06 eura ili 32,38 % u odnosu na godišnji plan.

Prihodi poslovanja su:

***Prihodi od poreza (skupina 61)*** ostvareni su u iznosu od 1.889.409,12 eura, što je 47,33 % u odnosu na godišnji plan. Najveće povećanje ovih prihoda odnosi se na povećanje prihoda od poreza na dohodak od nesamostalnog rada. Povećanje se u cijelosti odnosi na nadležni proračun.

***Pomoći* *obuhvaćaju (skupina 63):*** prihode po osnovu raznih oblika pomoći (unutar opće države ili iz inozemstva). Ostvareni su u iznosu od 1.395.124,64 eura što je za 100.295,81 eur više u odnosu na isto izvještajno razdoblje prethodne godine. Najveće povećanje se odnosi na pomoći fiskalnog izravnanja u iznosu 808.116,22 eur i na pomoći za projekt Zaželi II u iznosu 183.044,22 eur.

***Prihodi od imovine***ostvareni su u iznosu od 41.566,55 eura ili 6,73 % u odnosu na godišnji plan. Prihodi su manji jer će prihodi od nefinancijske imovine (prihodi od zakupa) biti oprihodovani u narednom izvještajnom razdoblju.

***Prihodi od upravnih i administrativnih pristojbi, pristojbi po posebnim propisima i naknada*** *ostvareni su u iznosu od* 318.937,94 eura *ili* 39,09 % u odnosu na godišnji plan. Najveći iznosi odnose se na komunalnu naknadu i prihode po posebnim propisima.

Prihodi po posebnim propisima ostvareni su u iznosu od 159.311,06 eura a u najvećoj mjeri se odnose na sufinanciranje cijena usluge Dječjeg vrtića (uplate roditelja).

Komunalna naknada namjenski je prihod, uplaćuje se tromjesečno, a namjena je održavanje čistoće javnih površina, nerazvrstanih cesta i javne rasvjete. Prihod od komunalne naknade je 123.493,68 eura.

.

1.1.2. ***PRIHODI OD PRODAJE NEFINANCIJSKE IMOVINE*** ostvareni su u iznosu od 520.800,00 eura ili 14,20 % u odnosu na godišnji plan. Prihodi od prodaje nefinancijske imovine su:

* Prihodi od prodaje neproizvedene dugotrajne imovine
* Prihodi od prodaje proizvedene dugotrajne imovine

Prihodi prodaje nefinancijske imovine odnose se na prihode od prodaje neproizvedene dugotrajne imovine *–* ostvareni su zamjenom zemljišta u vlasništvu Općine Čepin i Albatros Grupe d.o.o. u iznosu 464.100,00 eura, te prodajom zemljišta u vlasništvu Općine u iznosu 56.700,00 eura.

Prihodi od prodaje proizvedene dugotrajne imovine nisu ostvareni.

**1.2. RASHODI I IZDACI**

Ukupni proračunski rashodi i izdaci izvršeni su u iznosu od 5.856.261,38 eura, odnosno 30,72% u odnosu na godišnji plan.

Prema ekonomskoj klasifikaciji rashodi i izdaci su:

1.2.1. ***RASHODI POSLOVANJA*** izvršeni su u iznosu od 3.596.492,65 eura što je 43,33 % u odnosu na godišnji plan, te su veći u odnosu na isto izvještajno razdoblje prošle godine za 45,74%. Od ukupno realiziranih rashoda, na Općinu se odnosi 2.894.015,23 eur, a na proračunske korisnike: DVZ – 359.011,00 eur, JVP – 283.399,73 eur, CZK – 60.066,69 eur

**R*ashodi za zaposlene (skupina 31)***iznose 1.100.957,76 eur. Ovaj iznos se odnosi na zaposlene službenike i namještenike, dužnosnike, zaposlenike kod proračunskih korisnika Centar za kulturu, Javna vatrogasna postrojba Čepin i Dječji vrtić Zvončić. Rashodi su veći u ovom izvještajnom razdoblju u odnosu na isto razdoblje prošle godine zbog usklađivanja plaća proračunskih korisnika (JVP i DVZ) sa zakonom, te zbog provođenja programa Zaželi 2 u kojem je zaposleno 27 žena i rasta minimalne plaće koja je osnovica za obračun plaća zaposlenih.

***Materijalni rashodi*** ***(skupina 32)*** ostvareni su u iznosu od 1.815.409,23 eur što je 44,69 % u odnosu na godišnji plan.

Kod nadležnog proračuna ostvareni su u iznosu 1.682.320,00 eur a odnose se na: potrošni materijal za projekt Zaželi 2, većih računa za struju i plin općinskih objekata (u Sali Hrvatski dom su smješteni polaznici Dječjeg vrtića Zvončić zbog radova na zgradi vrtića), povećanje usluga HP-a s odnosi se na slanje novih rješenja za utvrđenje osnove plaćanja NUV-a Hrvatskih voda, izvođenje dodatnih radova na području općine (izrada i ugradnja koševa za smeće, popravak prometnih znakova, vodoinstalaterski radovi, obnova dječjeg igrališta, limarski radovi), odjeću s tiskom za projekt Zaželi 2, vizuali za Vatrogasni dom, Speiser i rekonstrukciju Dječjeg vrtića, koprodukcije s HNK u Osijeku za Balet „Jela“, izrada projektne dokumentacije za izgradnju Vatrogasnog doma te vode i odvodnje na području Naselja prijateljstva, snimak HT stupova, izrada strategije zelene urbane obnove, usluga izrade projektne dokumentacije za izgradnju FNE u sklopu projekta: IPA INTERREG HRV-SRB, osposobljavanje radnika za projekt Zaželi 2

***Financijski rashodi (skupina 34)*** ostvareni su u iznosu od 16.111,97 eura, što je 9,23 % u odnosu na godišnji plan a obuhvaćaju rashode za usluge platnog prometa i kamate za primljene kratkoročne i dugoročni kredit te naknadu za obradu kredita kod HBOR.

***Pomoći dane u inozemstvo i unutar općeg proračuna (skupina 36)*** iznose 55.908,84 eura. Rashodi su veći jer su u prethodnom razdoblju rashodi za Dječji vrtić Osijek knjiženi su na račun 3811, a u 2025. godini rashodi se knjiže na račun 3661 sukladno novom Pravilniku o proračunskom računovodstvu i Računskom planu. Rashodi su veći i zbog započinjanja projekta Edukativne, kulturne i sportske aktivnosti djece predškolske dobi i djece od I. do IV. razreda osnovnih škola u iznosu 27.940,00 eura

***Naknade građenima i kućanstvima na temelju osiguranja i druge naknade (skupina 37)*** ostvarene su u iznosu od 276.003,14 eura a kod nadležnog proračuna odnose se na mjere demografske obnove, stipendije, naknade za novorođenu djecu, isplate uskrsnica umirovljenicima, a veći su zbog knjiženja rashoda za stipendije u 2025. godini koje se odnose i na 2024. Također, iznosi stipendija su povećani u odnosu na prošlu godinu.

***Rashodi za donacije, kazne, naknade šteta i kapitalne pomoći (skupina 38)*** ostvareni su u iznosu od 332.101,71 eur. Kod nadležnog proračuna rashodi su veći zbog kapitalnih donacija za udruge na području općine, zbog donacija vjerskim zajednicama, te zbog plaćanja glavnice i kamata Vodovodu Osijek d.o.o. za Projekt Osijek.

1.2.2. ***RASHODI ZA NABAVU NEFINANCIJSKE IMOVINE*** realizirani su u iznosu od 1.944.089,59 eura.

Kod nadležnog proračuna rashodi su veći u ovom izvještajnom razdoblju zbog novih projekata - izvođenja radova energetske obnove na zgradi Dječjeg vrtića Zvončić, projektne dokumentacije rekonstrukcije i nadogradnje ljetnikovca Speiser, energetske obnove zgrade stare općine te zbog radova na sportskoj dvorani, postupka javne nabave za biciklističko-pješačku stazu u Ulici B.J.Jelačića te započinjanja radova na izgradnji iste

**2. PRIKAZ OSTVARENOG MANJKA PRIHODA**

U razdoblju od 1.1.2025. do 30.6.2025. g. Općina Čepin je ostvarila ukupne prihode i primitke u iznosu od 4.803.316,22 eura i ukupne rashode i izdatke u iznosu od 5.856.261,38 eura. Navedeno rezultira manjkom prihoda u iznosu od 1.052.945,16 eura.

Iskazani manjak nastao je zbog rashoda koji su nastali u razdoblju 1-6 zbog većeg broja investicija, a dio tih rashoda će se pokriti ostvarenim prihodima u sljedećem obračunskom razdoblju - očekuju se prihodi od podnesenih ZNS-ova za investicije koje su tijeku. Također, na manjak je utjecao i povrat poreza koji je provodila Porezna uprava te dva mjeseca nije bilo prihoda od poreza. U ovom obračunskom razdoblju nastali su i troškovi za EO Dječjeg vrtića Zvončić, a koji se podmiruju iz dugoročnog zaduženja kod HBOR-a (podmireni su početkom 7.mjeseca u iznosu 143.986,39 eur)

1. **STANJE NOVČANIH SREDSTAVA**

Stanje novčanih sredstva na žiro računu na dan 30.6.2025. godine iznosilo je 148.339,60 eura, na podračunu 8.302,35 eura.

1. **POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA**
2. **Izvještaj o korištenju proračunske zalihe**

Općina Čepin u razdoblju od 1.1.2025. do 30.6.2025. godine nije koristila sredstva proračunske zalihe.

1. **Izvještaj o zaduživanju na domaćem i stranom tržištu novca i kapitala**

Općina Čepin se u razdoblju od 1.1.2025. do 30.6.2025. godine zadužila se:

* Dugoročni kredit za energetsku obnovu Dječjeg vrtića 617.631,16 eura

1. **Izvještaj o danim jamstvima i plaćanjima po protestiranim jamstvima**

U razdoblju od 1.1.2025. do 30.6.2025. godine Općina Čepin nije davala jamstva.